16 ವರ್ಷದ ಮಗಳಿಗಾಗಿ ಗರ್ಭನಿರೋಧಕ ಮಾತ್ರೆ ಖರೀದಿಸಿದ ಅಮ್ಮ! ಅಮೆರಿಕದಲ್ಲಿ ಗರ್ಭಪಾತಕ್ಕೆ ಸಂಬಂಧಿಸಿದಂತೆ ನಿಯಮವನ್ನು ಬಿಗಿಗೊಳಿಸಲಾಗಿದೆ. ಇದ್ರಿಂದಾಗಿ ಅಮೆರಿಕದಲ್ಲಿ ತುರ್ತು ಗರ್ಭನಿರೋಧಕ ಮಾತ್ರೆಗಳು ಮತ್ತು ಗರ್ಭಪಾತ ಮಾತ್ರೆಗಳಿಗೆ ಬೇಡಿಕೆ ಹೆಚ್ಚಾಗಿದೆ. ಮಹಿಳೆಯರು ಹಾಗೂ ಸಂಬಂಧಿಕರು ಗರ್ಭ ನಿರೋಧಕ ಹಾಗೂ ಗರ್ಭಪಾತದ ಮಾತ್ರೆಗಳನ್ನು ಸ್ಟೋರ್ ಮಾಡಲು ಶುರು ಮಾಡಿದ್ದಾರೆ. ಅಪಾಯಿಂಟ್ಮೆಂಟ್ ತೆಗೆದುಕೊಳ್ಳುತ್ತಿರುವ ಜನರ ಸಂಖ್ಯೆ ಮೊದಲಿಗಿಂತ ನಾಲ್ಕು ಪಟ್ಟು ಹೆಚ್ಚಾಗಿದೆ ಎಂದು ಕೆಲ ಆಸ್ಪತ್ರೆಗಳು ಹೇಳಿವೆ. ಅಮೆರಿಕಾದ ಸುಪ್ರೀಂ ಕೋರ್ಟ್ ಗರ್ಭಪಾತಕ್ಕೆ ಸಂಬಂಧಿಸಿದಂತೆ ನೀಡಿದ ತೀರ್ಪಿನ ನಂತ್ರ ಈ ಬದಲಾವಣೆ ಕಂಡು ಬರ್ತಿದೆ. ಮಗಳಿಗಾಗಿ ಗರ್ಭನಿರೋಧಕ Contraception ಮಾತ್ರೆ ಖರೀದಿ ಮಾಡಿದ ತಾಯಿ : ಕೇಟೀ ಥಾಮಸ್ ಹೆಸರಿನ ಮಹಿಳೆಯೊಬ್ಬಳು, ಗರ್ಭಪಾತವು ಕಾನೂನು Law ಬಾಹಿರವಾಗಲಿದೆ ಎಂಬುದನ್ನು ತಿಳಿದು, ತನ್ನ 16 ವರ್ಷದ ಮಗಳಿಗೆ ಗರ್ಭನಿರೋಧಕ ಮಾತ್ರೆಗಳನ್ನು ಖರೀದಿಸಿದ್ದಾಗಿ ಹೇಳಿದ್ದಾಳೆ. ಮಗಳ ಅನಗತ್ಯ ಗರ್ಭಧಾರಣೆ ಬಗ್ಗೆ ನನಗೆ ಭಯವಿದೆ. ಯಾವುದೇ ಪರಿಸ್ಥಿತಿಗೆ ಸಿದ್ಧನಾಗಲು ನಾನು ಬಯಸ್ತೇನೆ. ಹಾಗಾಗಿ ಈಗ್ಲೇ ಗರ್ಭನಿರೋಧಕ ಮಾತ್ರೆ ಖರೀದಿ ಮಾಡಿದ್ದೇನೆ ಎನ್ನುತ್ತಾಳೆ ಕೇಟೀ. 21 ವರ್ಷದ ಮಗ ಹಾಗೂ ಆತನ ಗರ್ಲ್ ಫ್ರೆಂಡ್ ಗೆ ಅವಶ್ಯಕವಿದೆ ಎಂದ್ರೆ ನಾನು ಅವರಿಗಾಗಿಯೂ ಗರ್ಭನಿರೋಧಕ ಮಾತ್ರೆ ಖರೀದಿ ಮಾಡುತ್ತೇನೆ ಎಂದಿದ್ದಾಳೆ. ಶೀಘ್ರದಲ್ಲಿಯೇ ಇನ್ನಷ್ಟು ಮಾತ್ರೆ ಖರೀದಿ ಮಾಡಿಡುತ್ತೇನೆಂದು ಕೇಟೀ ಹೇಳಿದ್ದಾಳೆ. ಅಮೆರಿಕ America ದಲ್ಲಿ ಕೇಟೀ ಮಾತ್ರವಲ್ಲ ಇಂಥ ಮಹಿಳೆಯರ ಸಂಖ್ಯೆ ಹೆಚ್ಚಿದೆ. ಮಹಿಳೆಯರು ಈ ಮಾತ್ರೆಗಳನ್ನು ಎಷ್ಟು ದಿನ ಸಂಗ್ರಹಿಸಿ ಇಡಬಹುದು ಎಂಬುದನ್ನು ತಿಳಿದುಕೊಳ್ಳಲು ಮುಂದಾಗ್ತಿದ್ದಾರೆ. ಈ ಮಧ್ಯೆ ಗರ್ಭಪಾತ Termination of Pregnancy ಮತ್ತು ಇತರ ಆರೋಗ್ಯ ಸಮಸ್ಯೆಗಳಿಗೆ ಸ್ಪಂದಿಸುವ ಸಂಸ್ಥೆಗಳು ಇಂಥ ಮಹಿಳೆಯರಿಗೆ ಎಚ್ಚರಿಕೆಯನ್ನು ನೀಡಿವೆ. ಮಹಿಳೆಯರು ಹೀಗೆ ಗರ್ಭನಿರೋಧಕ ಮಾತ್ರೆಗಳನ್ನು ಸಂಗ್ರಹಿಸಿ ಇಡಬಾರದು. ಆಗ ಅಗತ್ಯವಿರುವ ಜನರಿಗೆ ಇದು ಸಿಗುವುದಿಲ್ಲ. ಮಾರುಕಟ್ಟೆಯಲ್ಲಿ ಮಾತ್ರೆಯ ಕೊರತೆ ಎದುರಾಗುತ್ತದೆ ಎಂದು ಸಂಸ್ಥೆಗಳು ಹೇಳಿವೆ. ಮಹಿಳೆಯರಿಗೆ ಪದೇ ಪದೇ ಮೂತ್ರ ವಿಸರ್ಜನೆಯಾಗೋದು ಯಾಕೆ ಗೊತ್ತಾ? ದೇಶದ ಕೆಲ ರಾಜ್ಯಗಳಿಗೆ ಆನ್ಲೈನ್ ಮೂಲಕ ಗರ್ಭಪಾತದ ಮಾತ್ರೆಗಳನ್ನು ಮಾರಾಟ ಮಾಡುವ ಕಂಪನಿಗಳಿವೆ. ಗರ್ಭಪಾತದ ಮಾತ್ರೆಗಳನ್ನು ಆನ್ಲೈನ್ ನಲ್ಲಿ ಮಾರಾಟ ಮಾಡುವ ಕಂಪನಿ ಜೋ, ಇತ್ತೀಚಿನ ದಿನಗಳಲ್ಲಿ ವೆಬ್ಸೈಟ್ ಟ್ರಾಫಿಕ್ 1000 ಪಟ್ಟು ಹೆಚ್ಚಾಗ್ತಿದೆ ಎಂದಿದೆ. ಹಿಂದಿನ ಶುಕ್ರವಾರ ಇದ್ರ ಟ್ರಾಫಿಕ್ ದಾಖಲೆ ಮಟ್ಟದಲ್ಲಿತ್ತಂತೆ. ಸುಪ್ರೀಂ ಕೋರ್ಟ್ ನಿರ್ಧಾರದ ನಂತ್ರ ಬೇಡಿಕೆ ಹೆಚ್ಚಾಗಿದೆ ಎಂದು ಕಂಪನಿ ಹೇಳಿದೆ. ಅಮೆರಿಕದಲ್ಲಿ ಈಗಾಗಲೇ ಕೆಲ ರಾಜ್ಯಗಳಲ್ಲಿ ಗರ್ಭಪಾತವನ್ನು ಕಾನೂನು ಬಾಹಿರಗೊಳಿಸಲಾಗಿದೆ. ಅಲಬಾಮಾ, ಅರ್ಕಾನ್ಸಾಸ್, ಕೆಂಟುಕಿ, ಲೂಯಿಸಿಯಾನ, ಮಿಸೌರಿ ಇದ್ರಲ್ಲಿ ಸೇರಿವೆ. ಗರ್ಭನಿರೋಧಕ ಮಾತ್ರೆಗಳನ್ನು ಪೂರೈಸುವ ಕಂಪನಿಯೊಂದು, ಸುಪ್ರೀಂ ಕೋರ್ಟ್ ತೀರ್ಪಿನ ನಂತ್ರವೂ ಅಗತ್ಯವಿರುವವರಿಗೆ ಕೆಲ ಊರುಗಳಲ್ಲಿ ಗರ್ಭಪಾತದ ಮಾತ್ರೆ ಪೂರೈಸುವುದಾಗಿ ಹೇಳಿದೆ. ಅಮೆರಿಕಾದಲ್ಲಿ ಗರ್ಭಧಾರಣೆಯ ಮೊದಲ 10 ವಾರಗಳಲ್ಲಿ ನಡೆಯುವ ಗರ್ಭಪಾತ ಕಾನೂನುಬದ್ಧವಾಗಿಯೇ ಇದೆ. ಹಾಗೆ ಸುಪ್ರೀಂ ಕೋರ್ಟ್ ತೀರ್ಪಿನ ವಿರುದ್ಧ ಪ್ರತಿಭಟನೆಗಳು, ವಿರೋಧಗಳು ನಡೆಯುತ್ತಲೇ ಇವೆ. ಯಾವತ್ತೂ ತೋರದ ಪ್ರೀತಿ ಗಂಡ ತೋರಿದರೆ ಹೆಂಡ್ತಿಗೇಕೆ ಡೌಟ್? ಸುಪ್ರೀಂ ಕೋರ್ಟ್ ತೀರ್ಪು : ಮಹಿಳೆಯರಿಗೆ ಗರ್ಭಪಾತದ ಹಕ್ಕನ್ನು ನೀಡಿದ 50 ವರ್ಷ ಹಳೆಯ ರೋಯ್ ವರ್ಸಸ್ ವೇಡ್ ಪ್ರಕರಣವನ್ನು ಅಮೆರಿಕಾ ಸುಪ್ರೀಂ ಕೋರ್ಟ್ ಇತ್ತೀಚೆಗೆ ರದ್ದುಗೊಳಿಸಿದೆ. ಇದ್ರ ನಂತ್ರ ಗರ್ಭನಿರೋಧಕ ಮಾತ್ರೆಗಳಿಗೆ ಬೇಡಿಕೆ ಹೆಚ್ಚಾಗಿದೆ. ಆದ್ರೆ ಅಮೆರಿಕಾದ ಪ್ರತಿಯೊಂದು ರಾಜ್ಯವೂ ಗರ್ಭಪಾತಕ್ಕೆ ಸಂಬಂಧಿಸಿದಂತೆ ತನ್ನದೆ ಆದ ಕಾನೂನು ರಚಿಸುವ ಸ್ವಾತಂತ್ರ್ಯವನ್ನು ಹೊಂದಿದೆ. ಅಮೆರಿಕಾದಲ್ಲಿ ಮಾತ್ರವಲ್ಲದೆ ವಿಶ್ವದಾದ್ಯಂತ ಈ ಸುಪ್ರೀಂ ಕೋರ್ಟ್ ತೀರ್ಪಿಗೆ ವಿರೋಧ ವ್ಯಕ್ತವಾಗಿದೆ. ಮಾಜಿ ಅಧ್ಯಕ್ಷ ಬರಾಕ್ ಒಬಾಮಾ ಕೂಡ ಇದನ್ನು ಖಂಡಿಸಿದ್ದಾರೆ. ಇದು ಅಮೆರಿಕನ್ನರ ಸ್ವಾತಂತ್ರ್ಯಕ್ಕೆ ಧಕ್ಕೆ ತರುತ್ತದೆ ಎಂದಿದ್ದಾರೆ.